॥ श्रीसीतारामचन्द्राभ्यां नमः ॥ 
॥ श्रीमते रामानन्दाचार्याय नमः ॥ 
॥ श्रीमद्रोस्वामितुलसीदासाय नमः ॥ 


श्रीरुूपलता कृत 


॥ विनय चालीसी ॥ 

सीतानाथ समारम्भां रामानन्दार्य मध्यमाम्‌। 
अस्मदाचार्य पर्यन्तां वन्दे श्री गुरु परम्पराम्‌ ॥ 


श्री विनय चालीसी 


॥ दोहा ॥ 


हे सीते नृप नदिनी, हे रघुराज किदोर । 
तुम बिन तलफत टं सदा, कृपा करो मम ओर ॥ ९॥ 


हे निमि बन्दा उजागरी, हे रघुबर कुल भाँन । 
कृपा करो जन जानक, मैँ ट निपट अजाँन ॥ २॥ 


हे प्रीतम प्यारी सदा, हे प्रिय वह्भ लाल । 
चाहत कृपा कटाक्ष को, मेटौ भव के जाल ॥ ३ ॥ 


कृपा रूपणीं जानकी, कृपा रूप रघुनाथ । 
कृपा कटाक्ष निहारिये, राखो अपने साथ ॥ ४॥ 


हे चन्द्र बदन मृग लोचनी, कमल नयन श्रीराम । 
कृपा तुम्हारी चाहिये, बसिये मम उर धाम ॥ ५॥ 


हे श्रीचारुङीला की स्वामिनी, रूपलता की प्रान । 
रामलला की प्राण प्रिया, सदा रहो मम ध्यान ॥ ६॥ 


भूम सुता हे लाडली, हे सियबर सुखदान । 
तुम बिन जीवन है वृथा, कृपा करो सुख खान ॥ ७॥ 


रघुबर प्यारी लाडली, लाडली प्यारे राम । 
कनकभवन की कुज में, बिहरत हँ सुखधाम ॥ ८॥ 


मद हसन मुस्क्यान पर, बलिहारी नृपलाल । 
चाहत कृपा कटाक्ष को, निरखत होत निहाल ॥ ९॥ 


गलबहियां कब देखिहौँ, इन नयनन सियराम । 
कोटि चन्द्र छबि जगमगी, लज्जित कोटिन काम ॥ ९०॥ 


चवर छत्र सूरज मुखी, लीन्हे सब सुख साज । 
पान खवावत सुघर अलि, चितवन में बहुलाज ॥ १९॥ 


वो छबि कब हम देखिहै, नयन चकोरी होय । 
युगल चन्द्रमुख देखिये, कृपा रावरी होय ॥ ९२॥ 


रङ्घ रंगीटी लाडली, रङ्घ रंगीलो लाल । 
रङ्ख रंगीली अलिन मे, कब देखो सियलाल ॥ ९३॥ 


कारुण्यामृत वर्षिनी, सीते गुन की खान । 
जुगलरूप हिरदं बसो, यह दीजे बरदान ॥ १४॥ 


काम क्रोध मद लोभ प्रभु, मर्दगर्द करिदीन। 
मन नहि मेरे हाथ में, विषय बासना लीन ॥ ९५॥ 


एेसो मन कब होयगो, छबि समुद्र मन मीन । 
बिक्छुरत छोड प्रान को, रहै माधुरी लीन ॥ ९६॥ 


मै चेरी टर चरन की, राखो सदा हुजुर । 
प्रेम भक्ति अनपावनी, देहु सजीवन मूर ॥ १७॥ 


हे सरज्‌ जग पावनी, त्रिभुवन तारन हार । 
द्रस परस के करत ही, नासत पाप पहार ॥ ९८ ॥ 
अवध अवध को देते है, अवध धाम निज धाम । 
अवच धाम धामाधिपति, जर्ह बिहरे सियाराम ॥ ९९॥ 


अवधपुरी बसिये सदा, करि सरजू जल पान । 
रसना से सिय पिय रटो, हिद में धरि ध्यान ॥ २०॥ 


गुरू कृपा से बनैगी, गुरू लखा राम । 
गुरु बिन भटकत जगत में, कोई न आवै काम ॥ २९॥ 


गुरु कहे नाते जगत के, त्याग त्याग गहू सार । 
सीते तेरी स्वामिनी, रघुनन्दन उर हार ॥ २२॥ 


भट कृपा श्रीगुरुन की, नातौ दीन दृढाय ! 
चारुरीला चारज करी, मन की तर्क मिटाय ॥ २३॥ 


भई भावना महल की, सेवा कर में लीन । 
अष्ट भवन की कुज मे, सेवा कर चित दीन ॥ २४॥ 


समय-समय तत्पर रहे, पिय प्यारी अनुकूल । 
युगल माधुरी छबि निरखि, मिटे जगत के सूल ॥ २५॥ 


हे सीते नृपनदिनी, हे प्रीतम चितचोर । 
नवल बधु की वीटिका, लीजे नवल किशोर ॥ २६॥ 


हस बीरी रघुबर लई, सिय मुख पैकज दीन । 
सिया लीन कर कञ्च मे, प्रीतम मुख धरि दीन ॥ २७॥ 


निरखि सहचरी युगल छबि, बार-बार बलिहार । 
करत निक्ठावर विविधि विधि, गज मोतिन के हार ॥ २८॥ 


रतन सिंहासन राजी, गलबहि्याँ दिये लाल । 
चहु दिशि अकिगन सेवती, नवल रंगीठी बाल ॥ २९॥ 


मधुर मधुर बाजा बजे, बीत मृदङ्ख सितार । 
रास रङ्ख रासस्यठी, रचना रची अपार ॥ ३०॥ 


चरु दिशि अलि अपार है, भई मण्डलाकार । 
हाव भाव कटाक्ष को, करत सखी बहू बार ॥ ३९॥ 


मध्य लडेती लालज्‌ , रमत सखिन के संग । 
कबर युगल मिलि नृत्यत, थेडइ थेडइ फरकत अंग ॥ ३२॥ 


यहि बिधि सब को सुख दियो, नवल लडेती लाल । 
बेठे गलबहि्योँ दिये, फसी सखी छबि जाल ॥ ३३ ॥ 


भोग सकल आगे घरे, कै रस चार प्रकार । 
जंवत युगल किशोर मिलि, करत बिनोद अपार ॥ ३४॥ 


अचमन करि बीरी लह, अतर लगायो अङ्घ । 
फूल माल पहिराय उर, राजत सिय पिय सङ्घ ॥ ३५॥ 


चैवर छत्र सूरज मुखी, कोई परा ढोर । 
अपनी अपनी सौज लिये, सेवत सखी करोर ॥ ३६॥ 


यहि सुख मे चित दीजिये, सकल बासना त्याग । 
सेवा सिय पिय अहरनिसि, चरनन मं रहु लाग ॥ ३७॥ 


कृपा करी श्रीजानक, पायो महल निवास । 
युगल चरन सेवत रहौ, दई खवासी खास ॥ ३८॥ 


योग यज्ञ तीरथ बरत, नहीं तुलत यहि साथ। 
सब साघन को फल यही, सेवो सीता नाथ ॥ ३९॥ 


रूपलता विनती करी, सुनिये लडेती लाल । 
राखो सदा हजूर मे, तुम हौ दीन दयाल ॥ ४०॥ 


इति श्रीरूपलता कृत विनय चालीसी सम्पूर्णम्‌ । 


